CELEX: 32015D0838
Language: fi
Date: 2015-05-28 00:00:00
Title: Komission täytäntöönpanopäätös (EU) 2015/838, annettu 28 päivänä toukokuuta 2015, täytäntöönpanopäätöksen 2014/909/EU muuttamisesta pidentämällä suojatoimenpiteiden soveltamisaikaa Italiassa esiintyvän pienen pesäkuoriaisen osalta (tiedoksiannettu numerolla C(2015) 3558) (ETA:n kannalta merkityksellinen teksti)

29.5.2015   
            
            
               FI
            
            
               Euroopan unionin virallinen lehti
            
            
               L 132/86
            
         KOMISSION TÄYTÄNTÖÖNPANOPÄÄTÖS (EU) 2015/838,
   annettu 28 päivänä toukokuuta 2015,
   täytäntöönpanopäätöksen 2014/909/EU muuttamisesta pidentämällä suojatoimenpiteiden soveltamisaikaa Italiassa esiintyvän pienen pesäkuoriaisen osalta
   
      
         (tiedoksiannettu numerolla C(2015) 3558)
      
   
   (Ainoastaan italiankielinen teksti on todistusvoimainen)
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY (1) ja erityisesti sen 9 artiklan 4 kohdan,
   ottaa huomioon sisämarkkinoiden toteuttamista varten eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (2) ja erityisesti sen 10 artiklan 4 kohdan,
   sekä katsoo seuraavaa:
   
               (1)
            
            
               Komission täytäntöönpanopäätöksellä 2014/909/EU (3) vahvistettiin tiettyjä suojatoimenpiteitä sen jälkeen, kun Italia oli ilmoittanut 11 päivänä syyskuuta 2014 pienen pesäkuoriaisen (Aethina tumida) esiintymisestä Calabrian ja Sisilian alueilla.
            
         
               (2)
            
            
               Täytäntöönpanopäätöstä 2014/909/EU sovelletaan 31 päivään toukokuuta 2015. Koska täytäntöönpanopäätöksessä 2014/909/EU täsmennettyjä tarkastuksia ja epidemiologisia tutkimuksia eikä pienen pesäkuoriaisen esiintymistä kyseisillä alueilla koskevaa aktiivista seurantaa ole kuitenkaan saatettu päätökseen, epidemiologista tilannetta ei ole vielä vahvistettu siitä huolimatta, että kuoriaista ei ole esiintynyt viime joulukuun jälkeen.
            
         
               (3)
            
            
               Kun otetaan huomioon tämä väliaikainen tilanne ja odotettaessa lisätietoja käynnissä olevista tutkimuksista, on näin ollen tarpeen pidentää täytäntöönpanopäätöksessä 2014/909/EU säädettyjen toimenpiteiden soveltamisaikaa tämänhetkisen mehiläishoitokauden odotettuun päättymiseen näillä alueilla marraskuun 2015 lopulla.
            
         
               (4)
            
            
               Täytäntöönpanopäätöstä 2014/909/EU olisi sen vuoksi muutettava.
            
         
               (5)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Korvataan täytäntöönpanopäätöksen 2014/909/EU 4 artikla seuraavasti:
   
      ”4 artikla
      Tätä päätöstä sovelletaan 30 päivään marraskuuta 2015 asti.”
   
   2 artikla
   Tämä päätös on osoitettu Italian tasavallalle.
   
      Tehty Brysselissä 28 päivänä toukokuuta 2015.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL L 395, 30.12.1989, s. 13.
   
      (2)  EYVL L 224, 18.8.1990, s. 29.
   
      (3)  Komission täytäntöönpanopäätös 2014/909/EU, annettu 12 päivänä joulukuuta 2014, pienen pesäkuoriaisen vahvistettuihin esiintymiin Italiassa liittyvistä tietyistä suojatoimenpiteistä (EUVL L 359, 16.12.2014, s. 161).